Štatút a pravidlá súťaže
 „SÚŤAŽ O BALÍČKY ASCORVITA“. 

Zmyslom tohto štatútu je úprava pravidiel spotrebiteľskej súťaže nazvanej „SÚŤAŽ O Allga San“ (ďalej len „súťaž“). Tento štatút je jediným dokumentom, ktorý záväzne upravuje pravidlá uvedenej súťaže vo vzťahu k spotrebiteľom.

1) Usporiadateľom akcie je DR THEISS SK s.r.o., so sídlom Nádražná 1665/34, 
Ivanka pri Dunaji 900 28, IČO: 52096530, zapísaná v obchodnom registri Mestského súdu Bratislava III. oddiel: Sro, vložka č.:133321/B
(ďalej len „usporiadateľ“).

Všeobecné pravidlá:
2) Súťaž prebieha na území Slovenskej republiky v nasledovných termínoch:
na Instagrame od 23. 9. do 27. 9. 2026, pričom žrebovanie výhercov sa uskutoční 28. 9. 2026
na Facebooku od 28. 9. do 5. 10. 2026, pričom žrebovanie výhercov sa uskutoční 6. 10. 2026
(ďalej len „doba konania súťaže“).
3) Súťaže sa môže zúčastniť fyzická osoba staršia ako 18 rokov s trvalým bydliskom a doručovacou adresou na území Slovenskej republiky. Súťaže sa nemôžu zúčastniť podnikatelia ani právnické osoby.
4) Mechanika súťaže:
Súťažiaci sa do súťaže zapojí tak, že počas doby trvania súťaže zverejní komentár s odpoveďou na súťažnú otázku uvedenú pod súťažným príspevkom na príslušnom profile a zároveň bude sledovať profil, na ktorom sa do súťaže zapojil:
· na instagramovom profile https://www.instagram.com/drtheiss_slovensko v termíne od 
23. 9. 2026 do 27. 9. 2026
· na facebookovej stránke  https://www.facebook.com/DrTheissSlovensko/ v termíne od 
28. 9. 2026 do 5. 10. 2026. 
Po ukončení súťaže na príslušnej sociálnej sieti organizátor náhodným žrebovaním vyberie 
2 výhercov zo súťažiacich zapojených na Facebooku a 2 výhercov zo súťažiacich zapojených na Instagrame, ktorí splnili všetky podmienky účasti v súťaži. Žrebovanie na IG sa uskutoční 28. 9. 2026 a na FB sa uskutoční 6. 10. 2026.

5) Pokiaľ bude výherca z dôvodu nesplnenia pravidiel súťaže zo súťaže vyradený, jeho nárok na výhru zaniká a na jeho miesto nastupuje iný súťažiaci.

6) Výhrami sú:
4x produkty Ascorvita MAX 30 tbl
4x produkty Ascorvita MAX 20 tbl eff
4x produkty Ascorvita MAX junior 20 tbl eff
4x produkty Ascorvita kids želé

Výhercovia budú usporiadateľom kontaktovaní prostredníctvom FB a IG profilu Dr. Theiss, kde sa súťaže zúčastnia. Výhercovia oznámia usporiadateľovi do 3 dní od kontaktovania správou adresu na doručenie výhry. Súťažiaci, ktorý neoznámi včas adresu pre doručenie výhry, stráca nárok na výhru a prebehne nové losovanie.

7) Výhry budú súťažiacim zaslané prostredníctvom prevádzkovateľa poštových služieb SPS 
na území SR, a to najneskôr do 60 dní od ukončenia súťaže. V prípade, že zaslaná výhra nebude súťažiacimi vyzdvihnutá a vráti sa na adresu usporiadateľa, výhra prepadá v prospech usporiadateľa súťaže. Výhru súťažiaceho, ktorá z dôvodov spočívajúcich nie na strane usporiadateľa nebude možné doručiť, prepadá v prospech usporiadateľa.

Ochrana osobných údajov:
8) Účastník zapojením sa do súťaže udeľuje Usporiadateľovi súhlas v súlade s čl. 6 ods. 
1 písm. a) a čl. 7 Nariadenia Európskeho parlamentu a Rady (EÚ) 2016/679 o ochrane fyzických  osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). 
Udelený súhlas môže účastník súťaže kedykoľvek odvolať. Odvolanie súhlasu nemá vplyv
na zákonnosť spracúvania osobných údajov založeného na súhlase udelenom pred jeho 
odvolaním. 
Právo kedykoľvek odvolať súhlas, a to aj pred uplynutím doby, na ktorú bol tento súhlas udelený, 
môže dotknutá osoba uplatniť nasledujúcimi spôsobmi: 
· emailovou správou zaslanou na adresu: gdpr@naturwaren-theiss.sk,
· zaslaním písomnej žiadosti na adresu sídla prevádzkovateľa s uvedením textu „GDPR – odvolanie súhlasu“ na obálke, 
· osobne v sídle Usporiadateľa, na adrese: DR THEISS SK s.r.o., so sídlom Nádražná 1665/34, Ivanka pri Dunaji 900 28. 

Súťažiaci svojou účasťou v súťaži berú na vedomie, že na účely organizácie spotrebiteľskej 
súťaže je nevyhnutné spracúvanie osobných údajov v rozsahu i) na účely účasti v súťaži nick, informácie uvedené v komentári, (ii) na účely odovzdania výhry meno, priezvisko, informácie o splnení podmienok účasti na súťaži, poštová adresa na doručenie výhry a telefónne číslo podľa nižšie uvedených podmienok.

V prípade odvolania súhlasu však nie je ďalšia účasť vrátane nároku na výhru v tejto súťaži možná.
Osobné údaje sú automatizovane spracovávané a zabezpečené v elektronickej forme.
Viac informácií o tom, akým spôsobom používame vaše osobné údaje, nájdete v časti Ochrana osobných údajov, na webe www.theiss.sk

Prevádzkovateľ:
Prevádzkovateľom osobných údajov je spoločnosť DR THEISS SK s.r.o., so sídlom Nádražná 1665/34, Ivanka pri Dunaji 900 28, IČO: 52096530, zapísaná v obchodnom registri Mestského súdu Bratislava III. oddiel: Sro, vložka č.: 133321/B.

Účel:
Účelom spracúvania osobných údajov je organizácia a realizácia súťaže, najmä evidencia účastníkov súťaže, overovanie splnenia podmienok účasti, vykonanie žrebovania alebo určenia výhercov, kontaktovanie výhercov, odovzdanie výhier a prípadné zverejnenie identifikačných údajov výhercov v rozsahu stanovenom pravidlami súťaže:
· zasielanie informatívnych súkromných správ prostredníctvom FB a IG profilu týkajúcich sa organizácie a vedenia súťaže,
· spracovanie osobných údajov na účely ich zverejnenia podľa pravidiel súťaže,
· spracovanie osobných údajov na účely kontroly a vyhodnotenia súťaže podľa pravidiel,
· osobný, telefonický, písomný aj elektronický kontakt s cieľom overenia splnenia podmienok súťaže súťažiacim, informácie o výhre, jej odovzdaní a ďalšie súvisiace komunikácie.

Doba:
Osobné údaje budú spracovávané po dobu trvania súťaže a 90 dní po jej skončení na účely kontroly splnenia podmienok súťaže a doručenie výhier.

Príjemcovia:
(i) Osobné údaje môžu byť spracované prostredníctvom prevádzkovateľom povereného sprostredkovateľa – marketingovej agentúry, a to spôsobom obvyklým na zaisťovanie organizácie súťaží.
ii. odborní konzultanti a poradcovia ktorí sú viazaní zákonnou a/alebo zmluvnou povinnosťou mlčanlivosti;
iii. subjekty, poskytovanie osobných údajov ktorým vyplýva prevádzkovateľovi z príslušných právnych predpisov (napr. Slovenská obchodná inšpekcia);
iv.  spoločnosť Microsoft poskytujúca balík cloudových služieb a aplikácií Microsoft Office 365, ktorý okrem iného obsahuje Outlook (e-mail a kalendár), Microsoft Teams (komunikácia a spolupráca), SharePoint (intranet, správa dokumentov)

Prevádzkovateľ poveril spracovaním nasledujúceho sprostredkovateľa: Connect Media s.r.o. 

Poučenie o právach dotknutých osôb (súťažiaci):
Ako dotknutá osoba máte právo na prístup k osobným údajom, právo na opravu, obmedzenie 
spracúvania, právo na výmaz, právo, aby sa na Vás nevzťahovalo individuálne rozhodovanie 
vrátane profilovania a máte právo podať podanie na Úrad na ochranu osobných údajov SR, https://dataprotection.gov.sk/sk/kontakt/.
Usporiadateľ súťaže nevykonáva automatizované individuálne rozhodovanie vrátane profilovania. Prenos osobných údajov môže vykonávať prevádzkovateľ sociálnej siete Instagram spoločnosť Meta Platforms Ireland Limited, ktorá  vykonáva prenos osobných údajov do tretích krajín (mimo EÚ/EHS) v prípade sociálnej siete Instagram na základe Rozhodnutia o primeranosti z 10.7.2023 podľa čl. 45 GDPR - týkajúce sa rámca pre ochranu osobných údajov medzi EÚ a USA. Prevádzkovateľ sociálnej siete Instagram a Facebook - spoločnosť  Meta Platforms Ireland Limited je kvalifikovaná pod rámec EU-US Data Privacy Framework. Európska komisia prijala 10. júla 2023 nové implementačné rozhodnutie https://commission.europa.eu/system/files/2023-07/Adequacy%20decision%20EU-US%20Data%20Privacy%20 Framework_en.pdf, ktorým schválila „EU-US Data Privacy Framework“ https://www.dataprivacyframework.gov/s/program-overview, ktoré predstavuje rozhodnutie o primeranosti podľa čl. 45 GDPR. Na jeho základe je možné prenosy osobných údajov voči certifikovaným organizáciám (dovozcom údajov) v USA uskutočňovať bez potreby ďalšieho povolenie alebo nutnosti prijímania doplňujúcich záruk 
a opatrení. Spoločnosť Meta Platforms Ireland Limited má zoznam subdodávateľov uvedených tu https://forwork.meta.com/legal/mfw-subprocessor-list/.

Kontaktné údaje:
Na odvolanie súhlasu či iné uplatnenie svojich práv, podanie sťažnosti alebo v prípade akýchkoľvek otázok sa môže súťažiaci obrátiť na prevádzkovateľa e-mailom zaslaným na adresu: gdpr@naturwaren-theiss.sk .
Súťažiaci môže taktiež podať sťažnosť u dozorného orgánu, ktorým je vo veci spracovania osobných údajov Úrad na ochranu osobných údajov Slovenskej republiky Galvaniho Business Centrum II, so sídlom: Galvaniho 7/B, 821 04 Bratislava. 

Všeobecné ustanovenia:
9) Zo súťaže sú vylúčení všetci zamestnanci spoločnosti DR THEISS SK s.r.o., usporiadatelia a osoby im blízke a ostatné spolupracujúce spoločnosti. V prípade, že sa výhercom stane osoba, ktorá je zamestnancom uvedených spoločností alebo osoba im blízka, výhra nie je platne získaná a takejto osobe nebude odovzdaná. Rovnako tak sa výhra neodovzdá v prípade, že bude mať usporiadateľ či objednávateľ oprávnené podozrenie na spáchanie podvodného konania zo strany výhercu či osoby, ktorá danému výhercovi dopomohla k získaniu výhry.
10) Účasťou v súťaži vyjadruje súťažiaci svoj súhlas s pravidlami súťaže a zaväzuje sa ich dodržiavať.
11) Účasťou v súťaži berie súťažiaci na vedomie, že obsah aplikácie, jej výkon, rýchlosť prenosu správ a dát, ďalej rýchlosť odpovede sú závislé na obsluhujúcej technológii, preto môžu byť nepriaznivo ovplyvnené na usporiadateľovi nezávislými faktormi, ako sú okrem iného chyba v spojení, výkon serverových počítačov či zachovanie bezpečného sieťového pripojenia. Usporiadateľ a objednávateľ vylučujú všetku zodpovednosť, ktorá pramení z vyššie uvedeného.

12) Výhry sú nepredajné a v rozsahu tohto štatútu sú určené iba na reklamné účely. Výhry nie je možné ani alternatívne vyplatiť v hotovosti. Usporiadateľ si vyhradzuje právo nahradiť deklarované výhry výhrami podobného typu a zodpovedajúcej hodnoty a meniť podmienky odovzdávania výhier. Výhry nie je možné vymáhať súdnou cestou. Usporiadateľ nebude doručovať výhry na adresu mimo územia Slovenskej republiky. Usporiadateľ nezodpovedá za nedoručenie, stratu či poškodenie zásielky. Nevydané výhry a výhry, ktoré nebude možné výhercom doručiť, t. j. napr. nebudú zastihnutí alebo si výhru neprevezmú, prípadne bude ich doručenie spojené s nečakanými problémami, má právo objednávateľ akcie použiť na iné účely podľa vlastného uváženia.
13) Nebezpečenstvo škody na výhre prechádza na výhercu okamihom odovzdania výhry výhercovi, v prípade zasielania výhry okamihom odovzdania na prepravu. Usporiadateľ ani objednávateľ nenesú žiadnu zodpovednosť za akékoľvek riziká a záväzky súvisiace s využitím výhier. Usporiadateľ na vlastné náklady vysporiada prípadnú zrážkovú daň z výhier, ak sa zo zákona vypočítava.
14) Usporiadateľ si vyhradzuje právo po dohode s objednávateľom s konečnou platnosťou rozhodnúť o všetkých záležitostiach týkajúcich sa tejto súťaže. Usporiadateľ je zároveň po dohode s objednávateľom oprávnený súťaž kedykoľvek zmeniť, zrušiť či upraviť jej pravidlá. Vymáhanie účasti v súťaži súdnou cestou je vylúčené. Pri nesplnení podmienok podľa pravidiel tejto súťaže stráca súťažiaci nárok na výhru.
15) Súťaž nie je žiadnym spôsobom sponzorovaná, odporúčaná, spravovaná ani inak spájaná so spoločnosťou Facebook, Instagram. Súťažiaci je uzrozumený s tým, že poskytuje svoje informácie usporiadateľovi a objednávateľovi súťaže a nie spoločnosti Facebook. Spoločnosť Facebook nemá v súvislosti s usporiadaním súťaže voči súťažiacim žiadnu zodpovednosť.
16) Tento štatút je platný a účinný od 23.9.2026.                  

V Bratislave dňa: 23.9.2026
